SPRC อวดผลงานไตรมาส 2 พลิกกำไร 1.14 พันลบ. รับราคาน้ำมัน-ค่าการกลั่นฟื้นตัว
SPRC อวดผลงานไตรมาส 2 พลิกกำไร 1.14 พันลบ. จากช่วงเดียวกันเมื่อปีก่อนขาดทุน 599 ลบ. รับราคาน้ำมัน-ค่าการกลั่นฟื้นตัว ขณะที่งวด 6 เดือน พลิกขาดทุน 7.13 พันลบ. จากช่วงเดียวกันเมื่อปีก่อนมีกำไร 1.09 พันลบ.
14 ส.ค. 2563

บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC รายงานผลการดำเนินงานงวดไตรมาส 2/63 สิ้นสุดวันที่ 30 มิ.ย. ดังนี้

โดยผลการดำเนินงานในไตรมาสดังกล่าว พลิกมีกำไร เนื่องจากการฟื้นตัวของราคาน้ำมัน ส่งผลให้ค่าการกลั่นทางบัญชีสูงขึ้น เมื่อเทียบกับช่วงเดียวกันเมื่อปีก่อน โดยถ้าไม่รวมผลกระทบกำไร (ขาดทุน) จากสต๊อกน้ำมัน บริษัทฯมีค่าการกลั่นตลาดที่สูงขึ้น เนื่องจากความต้องการการใช้น้ำมันที่มากขึ้น และผลประโยชน์จากส่วนลดราคาน้ำมันดิบ ในขณะที่ค่าการกลั่นตลาดในไตรมาส 2/62 ค่อนข้างต่ำ ซึ่งได้รับผลกระทบจากปริมาณการผลิตที่มีมากเกินความต้องการ